༄༅། ཁ་འཛིན་བསང་མཆོད།
༄༅༅། །ཀྱེ། དེ་ལྟར་བསང་མཆོད་ཕུལ་བ་ཡིས། །འདོད་ཡོན་ཕུན་སུམ་ཚོགས་པར་
ཤོག །སངས་རྒྱས་དཀོན་མཆོག་མཆོད་བྱས་ནས།
ཤོག
།དམ་ཆོས་དཀོན་མཆོག་མཆོད་བྱས་ནས།
།འབྲས་བུ་ཆེན་པོ་སངས་རྒྱས་
།དགེ་བའི་འབྲས་བུ་སྨིན་པར་
ཤོག །དགེ་འདུན་དཀོན་མཆོག་མཆོད་བྱས་ནས། །བསོད་ནམས་ཚོགས་ཆེན་རྫོགས་
པར་ཤོག །བླ་མ་ཡི་དམ་མཆོད་བྱས་ནས། །ཡོན་ཏན་ལྷུན་གྱིས་གྲུབ་པར་ཤོག །བསྐྱེད་
རྫོགས་རྣམ་གཉིས་བསྒོམ་བྱས་ནས། །མཆོག་གི་དངོས་གྲུབ་ཐོབ་པར་ཤོག །མཁའ་
འགྲོའི་ཚོགས་རྣམས་མཉེས་བྱས་ནས། །ཕྲིན་ལས་རྣམ་བཞི་འགྲུབ་པར་ཤོག །བར་ཆད་
གདོན་བགེགས་དར་བ་ན། །ཁྲོ་བོ་ཁྲོ་མོས་བསྲུང་བར་ཤོག །བདུད་ཀྱི་ཡུལ་ཁམས་དར་
བ་ན། །ཡི་དམ་ལྷ་ཡིས་བསྲུང་བར་ཤོག །ཆོས་སྐྱོང་སྲུང་མ་མཆོད་པ་ཡིས། །ཕྱི་ནང་བར་
ཆད་ཞི་བར་ཤོག _ །བསྟན་པའི་དགྲ་བགེགས་བསྒྲལ་བ་ན། །བསྟན་སྲུང་བྲན་དུ་འཁོལ་
པར་ཤོག །ཕྱོགས་བཞིའི་དགྲ་བགེགས་དར་བ་ན།
།རྒྱལ་ཆེན་བཞིའི་བསྲུང་བར་
ཤོག །ཡུལ་ལྷ་ཟོ་དོར་མཆོད་པ་ཡིས། །མི་ནད་ཕྱུགས་ནད་མེད་པར་ཤོག །ནོར་ལྷ་རྨ་
གཡང་མཆོད་པ་ཡིས། །འབྲི་ལུག་དཀོར་ཆ་འཕེལ་བར་ཤོག །བདག་དང་སེམས་ཅན་
ཐམས་ཅད་ལ། །དུག་ལྔའི་ཚད་པས་གདུང་བ་ན། །ཡེ་ཤེས་བསིལ་བས་ཁ་འཛིན་
མཛོད། །གཏི་མུག་མུན་པ་འཐིབ་པ་ན། །ཤེས་རབ་གསལ་བས་ཁ་འཛིན་མཛོད། །གཡེང་
བའི་རླུང་གིས་བསྐྱོད་པ་ན། །ཏིང་འཛིན་ལྡན་པས་ཁ་འཛིན་མཛོད། །ལེ་ལོའི་དབང་དུ་
སོང་བ་ན། །བརྩོན་འགྲུས་ལྡན་པས་ཁ་འཛིན་མཛོད། ཁོང་ཁྲོའི་དབང་དུ་སོང་བ་
- 336 -

ཆོས་རྒྱལ་འཕགས་པའི་གསུང་འབུམ།
ན། །བཟོད་པ་ལྡན་པས་ཁ་འཛིན་མཛོད། །འཆལ་བའི་དབང་དུ་སོང་བ་ན། །ཚུལ་
ཁྲིམས་ལྡན་པས་ཁ་འཛིན་མཛོད། །སེར་སྣའི་མདུད་པས་བཅིངས་པ་ན། །སྦྱིན་པ་
ཐུགས་རྗེས་ཁ་འཛིན་མཛོད། །ལྷ་འདྲེའི་གདུག་རྩུབ་དར་བ་ན། །ཡེ་ཤེས་ལྔ་ཡིས་ཁ་
འཛིན་མཛོད།
།འཇིགས་པ་བརྒྱད་ཀྱིས་གཟིར་བ་ན། །ལྷ་མོ་སྒྲོལ་མས་ཁ་འཛིན་
མཛོད། །ཀླུ་བདུད་གདུག་པ་དར་བ་ན། །བྱ་ཁྱུང་རྒྱལ་པོས་ཁ་འཛིན་མཛོད། །སྐག་དང་
སྤར་ཁས་འཇིགས་པ་ན། །འཇམ་དཔལ་རྡོ་རྗེས་ཁ་འཛིན་མཛོད། །བདུད་ཀྱི་ཆོ་འཕྲུལ་
དར་བ་ན། །རྡོ་རྗེ་སྲིན་པོས་ཁ་འཛིན་མཛོད། །འཆི་བདག་གཤིན་རྗེས་འཇིགས་པ་
ན། །གཤིན་རྗེའི་གཤེད་ཀྱིས་ཁ་འཛིན་མཛོད། །དམེ་ཉམས་མི་གཙང་ཟས་ཟོས་ན། །རྣམ་
པར་འཇོམས་པས་ཁ་འཛིན་མཛོད། །གཟའ་ཡི་གདུག་རྩུབ་དར་བ་ན། །ཕྱག་ན་རྡོ་རྗེས་
ཁ་འཛིན་མཛོད། །ཉམས་པ་ཅན་གྱི་གྲིབ་བྱུང་ན། །སྨེ་བ་བརྩེགས་པས་ཁ་འཛིན་
མཛོད།
།སྨན་སྦྱོར་ཞིབ་མོ་བྱེད་འདོད་ན།
།སངས་རྒྱས་སྨན་ལྷས་ཁ་འཛིན
མཛོད། །དཔོན་དང་རྒྱལ་ས་བཟུང་བ་ན། །ཚངས་པ་རྒྱལ་པོས་ཁ་འཛིན་མཛོད། །མཐུ་
དང་ནུས་པ་སྒྲུབ་འདོད་ན། །མ་ཧཱ་ཀཱ་ལས་ཁ་འཛིན་མཛོད། །སྡང་དགྲ་ཆམ་ལ་ཕབ་
འདོད་ན། །དཔལ་ལྡན་ལྷ་མོས་ཁ་འཛིན་མཛོད། །ཁྱིམ་ཕུབ་མཁར་ལས་བྱེད་འདོད་
ན། །གང་བ་བཟང་པོའ་ཁ་འཛིན་མཛོད། །འབྲུ་ཟས་ནོར་ཕྱུགས་སྤེལ་འདོད་ན། །རྣམ་
ཐོས་སྲས་ཀྱིས་ཁ་འཛིན་མཛོད། །སྨན་འགུགས་སྲིད་སྒྲུབ་བྱེད་པ་ན། །སོ་སོར་འབྲང་
མས་ཁ་འཛིན་མཛོད། །མི་ནད་ཕྱུགས་ནད་གཅོད་འདོད་ན། །ཤ་བ་རཱི་ཡིས་ཁ་འཛིན་
མཛོད། །རྨོངས་དང་བྱུར་ཡུག་ཆེ་བ་ན། །གསས་མཁར་ལྔ་བརྒྱས་ཁ་འཛིན་
མཛོད།
།ལྷ་མོ་བརྟན་མས་ཁ་འཛིན
།མཁར་རྩིག་རྫོང་སྒྲོན་བྱེད་འདོད་ན།
མཛོད། །ཡུལ་བཟུང་ས་བཅུད་བྱེད་འདོད་ན། །ཛམྦྷ་ལ་ཡིས་ཁ་འཛིན་མཛོད། །སོ་ནམ་
ལས་ཀ་བྱེད་འདོད་ན། །ཨ་པར་ཛི་ཏས་ཁ་འཛིན་མཛོད། །བུ་གསོ་ཚ་སྐྱེད་བྱེད་འདོད་
-337-

ཆོས་རྒྱལ་འཕགས་པའི་གསུང་འབུམ།
ན། །ནོར་རྒྱུན་མ་ཡིས་ཁ་འཛིན་མཛོད། །ལོ་དང་གཟའ་སྐར་མི་མཐུན་ན། །རུས་སྦལ་
རྒྱལ་པོས་ཁ་འཛིན་མཛོད། །རྟ་རྣམས་བསྲུང་ཞིང་སྤེལ་བ་ན། །ཀུ་བེ་ར་ཡིས་ཁ་འཛིན་
མཛོད། །ལུག་སོགས་རྨ་གཡང་བྱེད་པ་ན། །ལུག་ལྷ་རྨེན་བུས་ཁ་འཛིན་མཛོད། །འདོད་
ཡོན་ཟས་ལ་ལོངས་སྤྱོད་ན། །བདུད་རྩི་འཁྱིལ་བས་ཁ་འཛིན་མཛོད། །མོ་རྩིས་རིམ་གྲོ་
བྱེད་པ་ན། །མ་ཧཱ་དེ་ཝས་ཁ་འཛིན་མཛོད། །རྟག་ཏུ་མི་ཁ་སྡང་བ་ན། །འོད་ཟེར་ཅན་
མས་ཁ་འཛིན་མཛོད། ཁེ་དང་ཚོང་ལ་གར་འགྲོ་ཡང་། །ཨ་ཇོ་ཆེན་པོས་ཁ་འཛིན་
མཛོད།
།སེམས་ཅན་གསོ་ཕྱིར་ཆར་འབེབས་ན། །ཀླུ་རྒྱལ་དགའ་བོས་ཁ་འཛིན་
།སྡང་བའི་དགྲ་ལ་དམག་འདྲེན་ན།
མཛོད། །རྒྱལ་དང་རྩོད་པ་སྒྲུབ་འདོད་ན། །གནོད་སྦྱིན་བརྒྱད་ཀྱིས་ཁ་འཛིན
མཛོད། །དགྲ་ལ་ཐོག་སེར་འབེབས་འདོད་ན། །གཟའ་བདུད་རྒྱལ་པོས་ཁ་འཛིན་
མཛོད།
།ལྷ་དམག་འབུམ་གྱིས་ཁ་འཛིན་
མཛོད། །དགྲ་ལ་རུ་དར་འཕྱར་བ་ན། །བསྟན་སྲུང་ཆེན་པོས་ཁ་འཛིན་མཛོད། །སྐྱེས་
དང་བུ་སྲིང་རྫོང་བ་ན། །རུས་སྦལ་རྒྱལ་པོས་ཁ་འཛིན་མཛོད། །ཤར་ལྷོ་ནུབ་བྱང་གར་
འགྲོ་ཡང་། །ལམ་ལྷ་གཉན་པོས་ཁ་འཛིན་མཛོད། །ཡག་ཁ་འཛིན་པའི་ཁ་འཛིན་
མཛོད། །རྒྱལ་ཁ་འཛིན་པའི་ཁ་འཛིན་མཛོད། །སྐྱིད་ཅིང་མུ་མཐའ་རིང་བ་དང་། །དགེ་
ཞིང་ལྷ་ཆོས་དར་བར་ཤོག །བཀྲ་ཤིས་ཕུན་སུམ་ཚོགས་པར་ཤོག །ནད་གདོན་བར་ཆད་
ཞི་བར་ཤོག
།བསམ་པ་སྒྲུབ་ལ་རེ་བ་སྐོང་།
།བཅོལ་བའི་ཕྲིན་ལས་འགྲུབ་པར་
མཛོད། །ཆོས་རྒྱལ་འཕགས་པས་རྒྱ་ནག་ལ་ཕེབས་དུས་མཛད་པའོ།། །།
- 338 -

ཆོས་རྒྱལ་འཕགས་པའི་གསུང་འབུམ།